บาทเปิด 30.55/56 บาทต่อดอลลาร์ ทรงตัว
เงินบาทเปิดตลาด 30.55/56 บาทต่อดอลลาร์ ทรงตัว ตลาดรอดูตัวเลขเศรษฐกิจ-บอนด์ยีลด์สหรัฐ
12 มี.ค. 2564

นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 30.55/56 บาท/ดอลลาร์ ทรงตัวจากช่วงเย็นวานนี้ที่ปิดตลาดที่ระดับ 30.56 บาท/ดอลลาร์
เงินบาทเช้านี้ยังทรงตัวจากช่วงท้ายตลาดเมื่อวาน วันนี้คงต้องติดตามตัวเลขเศรษฐกิจของสหรัฐในส่วนของดัชนีความเชื่อมั่นผู้บริโภคเดือนมี.ค. รวมถึงอัตราผลตอบแทนพันธบัตรรัฐบาลสหรัฐ อย่างไรก็ดี เงินบาทช่วงนี้คงไม่แข็งค่าไปมาก แม้ดอลลาร์สหรัฐจะอ่อนค่าลงเมื่อเทียบกับเงินสกุลหลักอื่นๆ
นักบริหารเงิน คาดว่า วันนี้เงินบาทจะเคลื่อนไหวในกรอบ 30.50 - 30.65 บาท/ดอลลาร์